Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4415

(3) Az 1059/69/EGK rendelettel szabályozott termékek harmadik országokból Görögországba történő behozatalára alkalmazandó díj rögzített elemét képező vámot az (1) bekezdésben említett átmeneti intézkedések figyelembevételével bevezetendő mezőgazdasági védelemnek a Görög Köztársaság által a csatlakozás időpontjakor alkalmazott teljes körű védelemből történő kizárásával kell meghatározni. Az első albekezdésben meghatározott, a Görög Köztársaság által a harmadik országokból származó behozatal esetében alkalmazott minden egyes rögzített elemet a 31. cikkben meghatározott ütemtervnek megfelelően össze kell hangolni a közös vámtarifával. Ha azonban a Görög Köztársaság által a csatlakozáskor alkalmazott rögzített elem alacsonyabb a közös vámtarifában szereplő rögzített elemnél, a Görög Köztársaság a csatlakozáskor azonnal igazodhat ez utóbbihoz. Továbbá, az első albekezdésnek megfelelően meghatározott rögzített elemeknek a lehető legnagyobb mértékben figyelembe kell venni minden olyan sajátos nehézséget, amelyet a Görög Köztársaság adott termékekkel kapcsolatban előre lát.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes